proxectonos/corpus_dominio_legal_administrativo_tmp huggingface dataset:
CORRECCIÓN de erros. Resolución do 10 de abril de 2012 pola que se lle dá publicidade ao acordo do Consello de Dirección que aproba as bases reguladoras das axudas para a habilitación dunha liña de financiamento específica para os produtores galegos de uva, instrumentadas mediante convenio de colaboración entre o Instituto Galego de Promoción Económica (Igape) e as entidades financeiras adheridas, e se procede á súa convocatoria para o exercicio 2012, en réxime de concorrencia non competitiva.
Instituto Galego de Promoción Económica — III. Outras disposicións — 27/04/2012

Advertido un erro na referida resolución, publicada no DOG n.º 69, do 11 de abril de 2012, procede facer a seguinte corrección:
Na páxina 12883, no artigo 4, punto 5, primeiro parágrafo, onde di:
«4.5. ………………………………., segundo o anexo V destas bases, e as instancias de solicitude asinadas polos solicitantes.»
Debe dicir:
«4.5. ………………………………., segundo o anexo V destas bases.»
ORDE do 24 de abril de 2012, que modifica a Orde do 23 de decembro de 2009, pola que se aproba o Regulamento da indicación xeográfica protexida Grelos de Galicia e do seu Consello Regulador, e se nomea o Consello Regulador provisional.
Consellería do Medio Rural e do Mar — III. Outras disposicións — 27/04/2012

Mediante a Orde da Consellería do Medio Rural do 23 de decembro de 2009 aprobouse o Regulamento da indicación xeográfica protexida Grelos de Galicia e do seu Consello Regulador, e nomeouse o Consello Regulador provisional. O artigo 2 da dita orde, en que se nomean as persoas que compoñen o Consello Regulador, foi modificado desde esa data en varias ocasións, a última delas a través da Orde do 13 de decembro de 2011.
Por outra parte, na reunión do Pleno do Consello Regulador do 16 de marzo de 2012, aceptouse a renuncia de Ana Ledo Fernández e Marcos Cid Cid como vogais dese Consello Regulador, así como a súa substitución por José López Pérez e Susana Jardón Rodríguez, respectivamente.
Por iso, de acordo co disposto no artigo 4 do Decreto 4/2007, do 18 de xaneiro, polo que se regulan as denominacións xeográficas de calidade do sector alimentario e os seus consellos reguladores,
Artigo único.
Modificación do artigo 2.º da Orde do 23 de decembro de 2009, da Consellería do Medio Rural, pola que se aproba o Regulamento da indicación xeográfica protexida Grelos de Galicia e do seu Consello Regulador e se nomea o Consello Regulador provisional.
O artigo 2.º da Orde do 23 de decembro de 2009, da Consellería do Medio Rural, pola que se aproba o Regulamento da indicación xeográfica protexida Grelos de Galicia e do seu Consello Regulador e se nomea o Consello Regulador provisional, modificado por última vez a través da Orde do 13 de decembro de 2011, queda redactado do seguinte xeito:
« Artigo 2.
Nomeamento do Consello Regulador provisional
.
Noméase, por proposta do sector, o Consello Regulador da indicación xeográfica protexida Grelos de Galicia, con carácter provisional ata que se celebren eleccións na forma determinada pola normativa vixente.
Queda formado polos membros seguintes:
– Presidente: José Luís Dadín Rivadas.
– Vogais polo sector produtor:
Begoña Gaute Verdes.
Adalia Fraga Fraga.
Secundino Oural Sanjurjo.
Alejandro Dafonte Liste.
José López Pérez.
– Vogais polo sector de operadores-comercializadores e almacenistas en fresco:
Javier Alvela Edreira.
José Manuel Fraga Prieto.
Álvaro Lis Fernández.
Lorena López Rocha.
Beatriz Rodríguez Vieira.
– Vogais polo sector das industrias de procesado:
Divina Castelo Rey.
Verónica Núñez López.
Susana Jardón Rodríguez.
José Posada González.
Guillermo Díaz Iglesias».
Disposición final.
Esta orde entrará en vigor o día seguinte ao da súa publicación no
Diario Oficial de Galicia.
Santiago de Compostela, 24 de abril de 2012.
CORRECCIÓN de erros. Orde do 25 de xaneiro de 2012 pola que se regula a aplicación dos pagamentos directos á agricultura e á gandaría e das axudas ao desenvolvemento rural para a utilización sustentable das terras agrícolas no ano 2012.
Consellería do Medio Rural e do Mar — III. Outras disposicións — 27/04/2012

Advertido un erro na corrección de erros da devandita orde publicada no Diario Oficial de Galicia núm. 71, do 13 de abril, en concreto en relación coa eliminación dunha zona de concentración parcelaria, é preciso facer a seguinte corrección:
1. No número 20 da páxina 13319, elimínase da relación de zonas de concentración parcelaria a suprimir do anexo 11, a referencia á seguinte zona de concentración parcelaria e, en consecuencia, en relación coa dita zona de concentración parcelaria admítense referencias identificativas correspondentes a planos de concentración:
CORRECCIÓN de erros. Orde do 13 de abril de 2012 pola que se convocan bolsas de formación de tecnólogos e persoal de apoio á investigación, bolsas de prácticas para os titulados recentes en especialidades agrarias, forestais, veterinaria, tecnoloxía dos alimentos e bioloxía e bolsas de prácticas para alumnos e titulados recentes de formación profesional da familia agraria.
Consellería do Medio Rural e do Mar — III. Outras disposicións — 27/04/2012

Advertidos erros na devandita orde publicada no Diario Oficial de Galicia n.º 75, do 19 de abril de 2012, cómpre facer as seguintes correccións:
Na páxina 14151, onde di: «Artigo 10. Proceso de adxudicación.
1. Para a adxudicación das bolsas de tecnólogos e de persoal de apoio á investigación, a comisión de avaliación, unha vez publicada a lista definitiva de posibles bolseiros, ordenados segundo a titulación e a puntuación, de maior a menor, convócanse os candidatos da lista definitiva para a elección da bolsa de prácticas na Escola Galega de Administración Pública (EGAP), con enderezo na rúa Madrid, n.º 2-4, polígono das Fontiñas, Santiago de Compostela, o día 5 de xuño, ás 10.00 horas da mañá», debe dicir: «Artigo 10. Proceso de adxudicación.
1. Para a adxudicación das bolsas de tecnólogos e de persoal de apoio á investigación, a comisión de avaliación, unha vez publicada a lista definitiva de posibles bolseiros, ordenados segundo a titulación e a puntuación, de maior a menor, convócanse os candidatos da lista definitiva para a elección da bolsa de prácticas na Escola Galega de Administración Pública (EGAP) con enderezo na rúa Madrid, n.º 2-4, polígono das Fontiñas, Santiago de Compostela, o día 14 de xuño, ás 10.00 horas da mañá».
Na páxina 14151, onde di: «2. Para a adxudicación das bolsas de prácticas en empresas e entidades relacionadas co sector agroforestal e alimentario en unidades dependentes da Secretaría Xeral de Medio Rural e Montes, convócanse os candidatos da lista definitiva para a elección da bolsa de prácticas na Escola Galega de Administración Pública (EGAP) con enderezo na rúa Madrid, n.º 2-4, polígono das Fontiñas, Santiago de Compostela, o día 7 de xuño, ás 10.00 horas da mañá»; debe dicir: «2. Para a adxudicación das bolsas de prácticas en empresas e entidades relacionadas co sector agroforestal e alimentario en unidades dependentes da Secretaría Xeral de Medio Rural e Montes, convócanse os candidatos da lista definitiva para a elección da bolsa de prácticas na Escola Galega de Administración Pública (EGAP) con enderezo na rúa Madrid, n.º 2-4, polígono das Fontiñas, Santiago de Compostela, o día 21 de xuño, ás 10.00 horas da mañá».
Na páxina 14158, onde di:
«Prazas e destinos dispoñíbeis para titulados e alumnos de formación profesional
Debe dicir:
«Prazas e destinos dispoñibles para titulados e alumnos de formación profesional
ORDE do 17 de abril de 2012 pola que se modifica a que regula as axudas para a consolidación e estruturación de unidades de investigación competitivas do Sistema Universitario de Galicia convocadas nos exercicios 2010 e 2011.
Consellería de Cultura, Educación e Ordenación Universitaria — III. Outras disposicións — 27/04/2012

Mediante a Orde do 26 de maio de 2010 (DOG do 1 de xuño) convocáronse as axudas do Programa de consolidación de unidades de investigación para o exercicio 2010. No artigo 8 establécese como data límite para a xustificación destas axudas o 15 de novembro.
Mediante a Orde do 29 de marzo de 2011 (DOG do 25 de abril) convocáronse as axudas do Programa de consolidación de unidades de investigación para o exercicio 2011. No artigo 8 establécese como data límite para a xustificación destas axudas o 15 de outubro.
Mediante a Orde do 24 de xaneiro de 2012 establécense as bases reguladoras para a concesión, en réxime de concorrencia competitiva, das axudas para a consolidación e estruturación de unidades de investigación competitivas do Sistema Universitario de Galicia, parcialmente cofinanciada polo Fondo Europeo de Desenvolvemento Rexional (Feder) no marco do Programa operativo de Galicia 2007-2013. Esta orde foi publicada no DOG do 8 de febreiro de 2012. No artigo 8 desta orde de bases recóllese que o 30 de novembro de cada ano será a data límite para a xustificación de cada anualidade das novas axudas que se convoquen do Programa de consolidación e estruturación de unidades de investigación competitivas.
Para evitar confusións e erros derivados da existencia de diferentes datas de xustificación, cómpre igualar as datas das ordes de convocatoria de 2010 e 2011 á data recollida na orde de bases, isto é, o 30 de novembro.
En consecuencia, esta consellería
Artigo 1.
Modificación do artigo 8 da Orde do 26 de maio de 2010 (DOG do 1 de xuño) pola que se convocan as axudas do Programa de consolidación de unidades de investigación para o exercicio 2010, de xeito que a data límite para presentación da xustificación de gasto e pagamento da anualidade de 2012 é o 30 de novembro de 2012.
Artigo 2.
Modificación do artigo 8 da Orde do 29 de marzo de 2011 (DOG do 25 de abril) pola que se convocan as axudas do Programa de consolidación de unidades de investigación para o exercicio 2011, de xeito que a data límite para a presentación da xustificación de gasto e pagamento da anualidade de 2012 e 2013 é o 30 de novembro de 2012 e 2013 respectivamente.
Disposición derradeira.
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 17 de abril de 2012.
RESOLUCIÓN do 17 de setembro de 2012, da Secretaría Xeral Técnica da Consellería do Medio Rural e do Mar, pola que se dá publicidade aos convenios de colaboración subscritos por esta consellería no primeiro cuadrimestre do ano 2012.
Consellería do Medio Rural e do Mar — III. Outras disposicións — 28/09/2012

O artigo 11 da Lei 4/2006, do 30 de xuño, de transparencia e de boas prácticas na Administración pública galega (DOG nº 136, do 14 de xuño), impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga, por medio desta resolución dáse publicidade á relación dos convenios subscritos no primeiro cuadrimestre do ano 2012 pola Consellería do Medio Rural e do Mar, que se incorpora como anexo a esta resolución.
Santiago de Compostela, 17 de setembro de 2012
ORDE do 11 de setembro de 2012 pola que se fixa o prezo de venda ao público da publicación: Guía de práctica clínica de prevención y tratamiento de la conducta suicida. Versión resumida.
Consellería de Sanidade — III. Outras disposicións — 28/09/2012

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51 sinala a obriga de que os prezos privados sexan fixados polas consellerías correspondentes, logo do informe favorable da Consellería de Facenda, e publicados no
Diario Oficial de Galicia
.
Para cumprir este mandato e despois de emitido informe favorable da Consellería de Facenda, esta consellería
Artigo único
1. Queda aprobado o prezo de venda ao público da publicación editada pola Consellería de Sanidade que se relaciona no anexo.
2. Este prezo entenderase, de ser o caso, con IVE incluído.
Santiago de Compostela, 11 de setembro de 2012
CORRECCIÓN de erros. Orde do 9 de maio de 2012 pola que se establecen as bases reguladoras de bolsas de formación en materia de arquivos e se convocan as correspondentes ao programa 2012.
Consellería de Cultura, Educación e Ordenación Universitaria — III. Outras disposicións — 28/09/2012

Advertido erro na orde publicada no DOG nº 96, do 22 de maio de 2012, cómpre facer a seguinte corrección:
Na páxina 19179 do artigo 3, punto 4, onde di: «... destinaranse 3.640,80 € en concepto de cotizacións á Seguridade Social por parte da Consellería de Cultura, Educación e Ordenación Universitaria por continxencias comúns e profesionais, a razón de 30,34 € por bolseiro/a e mes», debe dicir: «... destinaranse 4.141,20 € en concepto de cotizacións á Seguridade Social por parte da Consellería de Cultura, Educación e Ordenación Universitaria por continxencias comúns e profesionais, a razón de 34,51 € por bolseiro/a e mes».
ORDE do 14 de setembro de 2012 pola que se dá publicidade á relación de postos de traballo do profesorado de relixión.
Consellería de Cultura, Educación e Ordenación Universitaria — III. Outras disposicións — 28/09/2012

Pola Orde do 5 de novembro de 2010 (DOG do 15 de novembro) pola que se modifica a Orde do 7 de xullo de 2009, dáselle publicidade á relación de postos de traballo do profesorado de relixión dos centros de educación infantil, educación infantil e primaria, educación primaria, educación especial, centros públicos integrados e institutos de educación secundaria dependentes da Consellería de Cultura, Educación e Ordenación Universitaria.
Pola Orde do 20 de xullo de 2012 (DOG do 3 de agosto) modifícanse as unidades e postos de traballo docentes dos centros públicos dependentes desta consellería nos niveis de educación infantil, primaria e educación especial.
Artigo único
Publicar a relación de postos de traballo do profesorado de relixión dos centros de educación infantil, educación infantil e primaria, educación primaria, educación especial, centros públicos integrados e institutos de educación secundaria dependentes da Consellería de Cultura, Educación e Ordenación Universitaria (anexos I, II e III).
Contra esta orde, que esgota a vía administrativa, as persoas interesadas poderán interpoñer recurso potestativo de reposición perante o conselleiro de Cultura, Educación e Ordenación Universitaria, no prazo dun mes contado a partir do día seguinte ao da súa publicación no DOG, segundo o disposto nos artigos 116 e 117 da Lei 4/1999 (BOE do 14 de xaneiro) de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia.
Diposición derrogatoria
Queda derrogada a Orde do 5 de novembro de 2010 pola que se modifica a Orde do 7 de xullo de 2009 pola que se dá publicidade á relación de postos de traballo do profesorado de relixión.
Santiago de Compostela, 14 de setembro de 2012
Niveis de educación infantil e primaria
Niveis de educación secundaria obrigatoria e bacharelato
RESOLUCIÓN do 20 de setembro de 2012, da Secretaría Xeral da Igualdade, pola que se dá publicidade aos convenios e acordos de colaboración subscritos no segundo cuadrimestre de 2012.
Consellería de Presidencia, Administracións Públicas e Xustiza — III. Outras disposicións — 28/09/2012

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase dar publicidade aos convenios e acordos de colaboración subscritos pola Secretaría Xeral da Igualdade no segundo cuadrimestre de 2012, os cales se relacionan no anexo a esta resolución.
Santiago de Compostela, 20 de setembro de 2012
RESOLUCIÓN do 10 de setembro de 2012, da Secretaría Xeral Técnica da Consellería de Sanidade, pola que se dá publicidade aos convenios de colaboración subscritos por esta consellería e polo Servizo Galego de Saúde no segundo cuadrimestre do ano 2012.
Consellería de Sanidade — III. Outras disposicións — 25/09/2012

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño) impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para cumprir esa obriga, por medio da presente resolución dáselle publicidade á relación dos convenios subscritos pola Consellería de Sanidade e polo Servizo Galego de Saúde nos meses de maio, xuño, xullo e agosto do ano 2012, que se incorpora como anexo a esta resolución.
Santiago de Compostela, 10 de setembro de 2012
ORDE do 13 de setembro de 2012 pola que se conceden axudas para financiar actividades das confederacións e federacións de pais de alumnos e das asociacións de pais de alumnos de centros de educación especial para o ano 2012.
Consellería de Cultura, Educación e Ordenación Universitaria — III. Outras disposicións — 25/09/2012

Por Orde do 27 de marzo de 2012 (DOG do 10 de abril), a Consellería de Cultura, Educación e Ordenación Universitaria convocou axudas para financiar actividades das confederacións e federacións de pais de alumnos e das asociacións de pais de alumnos de centros de educación especial para o ano 2012.
Reunida a comisión prevista no punto oitavo da citada orde, de acordo coa proposta formulada por ela e de conformidade co punto décimo da orde de referencia,
Primeiro. Concederlles as axudas, nas contías que se sinalan, ás confederacións, federacións de pais de alumnos e ás asociacións de pais de alumnos de centros de educación especial relacionadas no anexo I a esta orde.
Segundo. Desestimar as solicitudes presentadas polas asociacións de pais de alumnos de centros que se relacionan no anexo II a esta orde, polas causas que se indican.
Terceiro. Para facer efectivo o pagamento das axudas, os beneficiarios presentarán na Dirección Xeral de Centros e Recursos Humanos, Subdirección Xeral de Centros, Servizo de Xestión de Programas Educativos, antes do día 31 de outubro de 2012, a seguinte documentación:
a) A xustificación dos gastos realizados, mediante orixinais ou copias compulsadas de facturas, nóminas e outros documentos, e a acreditación do seu pagamento. Non se admiten recibos como xustificación dos gastos.
b) Unha declaración de conxunto das axudas solicitadas, tanto das aprobadas ou concedidas como das pendentes de resolución, para a mesma finalidade, procedente das distintas administracións ou entes públicos ou privados, nacionais ou internacionais.
Cuarto. Contra esta orde, que esgota a vía administrativa, os interesados poderán interpoñer recurso potestativo de reposición no prazo dun mes, contado a partir do día seguinte ao da publicación no
Diario Oficial de Galicia
, perante o conselleiro de Cultura, Educación e Ordenación Universitaria, segundo o disposto na Lei 4/1999, do 13 de xaneiro (BOE do 14 de xaneiro), de modificación da Lei 30/1992, do 26 de novembro, de réxime xurídico das administracións públicas e do procedemento administrativo común (BOE do 27 de novembro), ou ben poderán presentar directamente recurso contencioso-administrativo, perante o Tribunal Superior de Xustiza de Galicia, no prazo de dous meses contados a partir do día seguinte ao da publicación, conforme se establece na Lei 29/1998, do 13 de xullo, reguladora da xurisdición contencioso-administrativa (BOE do 14 de xullo).
Santiago de Compostela, 13 de setembro de 2012
ORDE do 13 de setembro de 2012 pola que se resolve definitivamente a convocatoria de licenzas por formación para o curso 2012/13 destinadas a funcionarios docentes non universitarios.
Consellería de Cultura, Educación e Ordenación Universitaria — III. Outras disposicións — 25/09/2012

De conformidade co establecido no artigo 7 da Orde desta consellería do 27 de xuño de 2012 (DOG do 6 de xullo) pola que se convocaban licenzas por formación para o curso 2012/13 destinadas a funcionarios docentes non universitarios, esta consellería
Primeiro. Adxudicarlle as licenzas por formación aos profesores que se relacionan no anexo desta orde.
Segundo. De acordo co artigo 2 da orde de convocatoria, ofertáronse sete modalidades de licenzas por formación. Unha non retribuída –a modalidade 0– e 6 modalidades retribuídas. Dentro do período que abrangue o curso académico, os beneficiarios puideron escoller o período de desfrute da licenza de acordo coa duración establecida para cada modalidade na orde de convocatoria.
Terceiro. O profesorado ao cal se lle concede licenza por formación queda obrigado ao cumprimento do exposto no artigo 9 da orde da convocatoria, obrigas dos beneficiarios, e a respectar o recollido no artigo 11, incompatibilidades; non ter en conta o anteriormente exposto dará lugar á activación do contido do artigo 12 da orde de convocatoria, responsabilidades por incumprimento.
Cuarto. Os interesados poderán interpor recurso potestativo de reposición contra esta resolución perante o conselleiro de Cultura, Educación e Ordenación Universitaria, no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente recurso contencioso-administrativo no prazo de dous meses perante a Sala do Contencioso-Administrativo do Tribunal Superior de Xustiza de Galicia, de conformidade coa Lei 29/1998, reguladora da xurisdición contencioso-administrativa.
Santiago de Compostela, 13 de setembro de 2012
RESOLUCIÓN do 12 de setembro de 2012 pola que se fan públicos os convenios de colaboración asinados por este ente público no segundo cuadrimestre do ano 2012.
Portos de Galicia — III. Outras disposicións — 25/09/2012

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase dar publicidade aos convenios de colaboración asinados no segundo cuadrimestre do ano 2012 e que se relacionan no anexo a esta resolución.
Santiago de Compostela, 12 de setembro de 2012
ORDE do 18 de xullo de 2012 pola que se dispón o nomeamento dun vogal do Consello de Administración da Autoridade Portuaria de Ferrol-San Cibrao.
Consellería do Medio Rural e do Mar — II. Autoridades e persoal — 30/07/2012

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
Por proposta do presidente do ente público Portos do Estado, o nomeamento como vogal no Consello de Administración da Autoridade Portuaria de Ferrol-San Cibrao de Francisco José Cortés Uría.
Santiago de Compostela, 18 de xullo de 2012
ORDE do 18 de xullo de 2012 pola que se dispón o nomeamento dun vogal do Consello de Administración da Autoridade Portuaria de Vilagarcía de Arousa e a súa Ría.
Consellería do Medio Rural e do Mar — II. Autoridades e persoal — 30/07/2012

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta á persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
A proposta do presidente do ente público Puertos do Estado, o nomeamento como vogal no Consello de Administración da Autoridade Portuaria de Vilagarcía de Arousa e a súa Ría de Manuel Ángel Tarrío Fernández.
Santiago de Compostela, 18 de xullo de 2012
CORRECCIÓN de erros. Orde do 26 de xuño de 2012 pola que se aproban os modelos de declaración e autoliquidación do canon da auga e do coeficiente de vertedura creados pola Lei 9/2010, do 4 de novembro, de augas de Galicia.
Consellería de Medio Ambiente, Territorio e Infraestruturas — III. Outras disposicións — 27/07/2012

Advertidos erros na referida disposición publicada no
Diario Oficial de Galicia
do 2 de xullo de 2012, cómpre efectuar as seguintes correccións:
– Na páxina 26172, onde di:
«Aprobación de modelos».
Debe dicir:
«Artigo 1. Aprobación de modelos».
– Na páxina 26173, onde di:
«i) Modelo de solicitude de dedución no canon da auga para familias numerosas, que figura no anexo IX da presente orde».
Debe dicir:
«i) Modelo de solicitude de dedución no canon da auga e no coeficiente de vertedura para familias numerosas, que figura no anexo IX da presente orde».
– Na páxina 26174, onde di:
«k) Modelo de solicitude de exención no canon da auga por estar en situación de exclusión social, que figura no anexo XI da presente orde».
Debe dicir:
«k) Modelo de solicitude de exención no canon da auga e no coeficiente de vertedura por estar en situación de exclusión social, que figura no anexo XI da presente orde».
– Na páxina 26175, onde di:
«Presentación das declaracións, comunicacións e solicitudes aprobadas nesta orde».
Debe dicir:
«Artigo 2. Presentación das declaracións, comunicacións e solicitudes aprobadas nesta orde».
– Na páxina 26175, onde di:
«Presentación e pagamento das autoliquidacións».
Debe dicir:
«Artigo 3. Presentación e pagamento das autoliquidacións».
– Na páxina 26176, onde di:
«Declaración de impagados polas entidades subministradoras e prestadoras do servizo de sumidoiros».
Debe dicir:
«Artigo 4. Declaración de impagados polas entidades subministradoras e prestadoras do servizo de sumidoiros».
– Na páxina 26176, onde di:
«Esta orde entrará en vigor o 1 de xullo de 2012».
Debe dicir:
«Esta orde entrará en vigor o día seguinte ao da súa publicación».
Advertidos erros nos modelos AU230I, AU230L e AU230O, que se inclúen como anexos IX.a, XII.a e XV, respectivamente, e na declaración incluída no anexo XVIII, cómpre proceder á súa publicación.
RESOLUCIÓN do 17 de setembro de 2012, da Dirección Xeral da Función Pública, pola que se emprazan os interesados no recurso contencioso-administrativo P.O. 176/2012, interposto pola Asociación Profesional de Inspectores Urbanísticos de Galicia e outros.
Consellería de Facenda — III. Outras disposicións — 25/09/2012

A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia providencia pola que se admite a trámite o recurso contencioso-administrativo P.O. 176/2012, interposto pola Asociación Profesional de Inspectores Urbanísticos de Galicia, Jesús Martínez López, Iria María Alfonsín Coejo, María Eugenia Deus Beltrán, Hipólito José Ramón Pérez Novo, María Pilar Díaz Herrera e María Carmen Ponte Taboada, contra o Acordo do Consello da Xunta de Galicia do 29 de marzo polo que se aproba a relación de postos de traballo da Axencia de Protección da Legalidade Urbanística, publicado no DOG nº 71, do 13 de abril de 2012, publicación aprobada por Resolución do 30 de marzo de 2012.
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo á referida sala, o que se notifica para xeral coñecemento de todas as persoas interesadas no procedemento e se emprazan para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de 9 (nove) días, contados desde o seguinte ao da publicación desta resolución no Diario Oficial de Galicia.
Santiago de Compostela, 17 de setembro de 2012
RESOLUCIÓN do 13 de setembro de 2012, da Secretaría Xeral Técnica e do Patrimonio da Consellería de Facenda, pola que se dá publicidade aos convenios de colaboración subscritos por esta consellería no segundo cuadrimestre do ano 2012.
Consellería de Facenda — III. Outras disposicións — 25/09/2012

En virtude do establecido no artigo 11 da Lei 4/2006, do 30 de xuño, de transparencia e boas prácticas na Administración pública galega,
Artigo único
Dar publicidade á relación dos convenios subscritos pola Consellería de Facenda nos meses de maio, xuño, xullo e agosto do ano 2012, que se incorpora como anexo a esta resolución.
Santiago de Compostela, 13 de setembro de 2012
CORRECCIÓN de erros. Orde do 3 de setembro de 2012 pola que se aproban os modelos normalizados de solicitudes previstas no Regulamento de apostas da Comunidade Autónoma de Galicia, aprobado polo Decreto 162/2012, do 7 de xuño.
Consellería de Presidencia, Administracións Públicas e Xustiza — III. Outras disposicións — 25/09/2012

Advertidos erros na dita orde publicada no
Diario Oficial de Galicia
número 171, do 7 de setembro de 2012, cómpre facer as seguintes correccións:
Na páxina 35449, onde di:
«□ Certificados da Axencia Estatal da Administración Tributaria e da Tesouraría Territorial da Seguridade Social de estar ao día no cumprimento das súas obrigas tributarias e fronte á Seguridade Social autorización expresa para que a Administración comprobe se o solicitante está ao día no cumprimento das obrigas tributarias na Comunidade Autónoma de Galicia»,
Debe dicir:
«□ Certificados da Axencia Estatal da Administración Tributaria e da Tesouraría Territorial da Seguridade Social de estar ao día no cumprimento das súas obrigas tributarias e fronte á Seguridade Social.
□ Autorización expresa para que a Administración comprobe se o solicitante está ao día no cumprimento das obrigas tributarias na Comunidade Autónoma de Galicia».
Na páxina 35454, onde di: «Y, EN SU REPRESENTACIÓN», debe dicir: «E, NA SÚA REPRESENTACIÓN».
Na páxina 35458, onde di: «Sita en», debe dicir: «Sito en».
Na páxina 35460, onde di: «Contrato ou convenio subscrito pola empresa comercializadora e explotadora autorizada coa persoa organizadora da actividade en que se consonte a realización de apostas», debe dicir: «Contrato ou convenio subscrito pola empresa comercializadora e explotadora autorizada coa persoa organizadora da actividade en que consinta a realización de apostas».
Na páxina 35461, onde di: «Fotocopia do DNI da persoa titular do establecemento ou NIF e copia da escritura pública de constitución no caso de persoa xurídica, no caso de non autorizar (segundo o modelo que se achega na folla 3)», debe dicir: «Fotocopia do DNI da persoa titular do establecemento (no caso de non autorizar a súa consulta segundo o modelo que se achega na folla 3) ou NIF e copia da escritura pública de constitución no caso de persoa xurídica».
Na páxina 35461, onde di: «Fotocopia do DNI da persoa representante da empresa comercializadora e explotadora de apostas, no caso de non autorizar a consulta (segundo o modelo que se achega na folla 4) e, de ser o caso, da persoa representante da empresa operadora de máquinas B no caso de non autorizar a consulta (segundo o modelo que se achega na folla 5)», debe dicir: «Fotocopia do DNI da persoa representante da empresa comercializadora e explotadora de apostas (no caso de non autorizar a súa consulta segundo o modelo que se achega na folla 4) e, de ser o caso, da persoa representante da empresa operadora de máquinas B (no caso de non autorizar a consulta segundo o modelo que se achega na folla 5)».
ORDE do 17 de xullo de 2012 pola que se nomea un novo membro do Comité Ético de Investigación Clínica de Galicia.
Consellería de Sanidade — II. Autoridades e persoal — 26/07/2012

Os comités éticos de investigación clínica constitúen órganos especializados aos cales corresponde emitir informe sobre todos aqueles ensaios clínicos que se realicen dentro do seu ámbito territorial.
Con carácter xeral, os ensaios clínicos e os comités éticos de investigación clínica regúlanse na nosa Comunidade Autónoma no Decreto 32/1996, do 25 de xaneiro, polo que se regula a realización de ensaios clínicos na Comunidade Autónoma de Galicia, ademais de polo Real decreto 223/2004, do 6 de febreiro, polo que se regulan os ensaios clínicos con medicamentos.
O Comité Ético de Investigación Clínica de Galicia creouse pola Orde do 11 de xullo de 1996, a cal dispón no seu artigo 3 que a composición do dito comité se axustará ao establecido no Decreto 32/1996, do 25 de xaneiro, e os seus membros deben ser nomeados por orde da Consellería de Sanidade.
De acordo co anterior, en virtude das facultades que me confire o artigo 38 da Lei 1/1983, do 22 de febreiro, de normas reguladoras da Xunta e da súa Presidencia, modificada pola Lei 11/1988, do 20 de outubro, e pola Lei 2/2007, do 27 de xullo, e conforme o establecido no artigo 3 da Orde do 11 de xullo de 1996,
Artigo único
O nomeamento como secretario suplente do Comité Ético de Investigación Clínica de Galicia, de Juan Vázquez Lago, médico especialista en Medicina Preventiva e Saúde Pública.
Santiago de Compostela, 17 de xullo de 2012
ORDE do 17 de xullo de 2012 pola que se dispón o cesamento, por petición propia, dun membro do Comité Ético de Investigación Clínica de Galicia.
Consellería de Sanidade — II. Autoridades e persoal — 26/07/2012

Os comités éticos de investigación clínica constitúen órganos especializados aos cales corresponde emitir informe sobre todos aqueles ensaios clínicos que se realicen dentro do seu ámbito territorial.
Con carácter xeral, os ensaios clínicos e os comités éticos de investigación clínica regúlanse na nosa Comunidade Autónoma no Decreto 32/1996, do 25 de xaneiro, polo que se regula a realización de ensaios clínicos na Comunidade Autónoma de Galicia, ademais de polo Real decreto 223/2004, do 6 de febreiro, polo que se regulan os ensaios clínicos con medicamentos.
O Comité Ético de Investigación Clínica de Galicia creouse pola Orde do 11 de xullo de 1996, a cal dispón no seu artigo 3 que a composición do dito comité se axustará ao establecido no Decreto 32/1996, do 25 de xaneiro, e os seus membros deben ser nomeados por orde da Consellería de Sanidade.
De acordo co anterior, en virtude das facultades que me confire o artigo 38 da Lei 1/1983, do 22 de febreiro, de normas reguladoras da Xunta e da súa Presidencia, modificada pola Lei 11/1988, do 20 de outubro, e pola Lei 2/2007, do 27 de xullo, e conforme o establecido no artigo 3 da Orde do 11 de xullo de 1996,
Artigo único
O cesamento, por petición propia, como secretario suplente do Comité Ético de Investigación Clínica de Galicia, de Edmundo Rey Rodríguez.
Santiago de Compostela, 17 de xullo de 2012
ORDE do 6 de xullo de 2012 pola que se autoriza a apertura e o funcionamento do centro privado Fesán II, do concello de Lugo.
Consellería de Cultura, Educación e Ordenación Universitaria — III. Outras disposicións — 26/07/2012

O representante da titularidade do CPR Fesán II, do concello de Lugo, solicita a súa apertura e funcionamento para impartir o ciclo formativo de grao superior de Educación infantil, en queda de mañá e de tarde-noite.
A Xefatura Territorial da Consellería de Cultura, Educación e Ordenación Universitaria de Lugo achega o expediente cos correspondentes informes de acordo co Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve.
Por isto, por proposta da Dirección Xeral de Centros e Recursos Humanos,
Primeiro. Autorizar a apertura e funcionamento do CPR Fesán II, do concello de Lugo, para impartir o ciclo formativo de grao superior de Educación infantil. Os datos do centro que se autoriza son os que se sinalan a continuación:
Denominación: CPR Fesán II.
Código do centro: 27020914.
Domicilio: r/ Vila Verde, 25 baixo.
Localidade: Lugo.
Concello: Lugo.
Provincia: Lugo.
Titular: Fundación de Estudios e Análises (Fesán).
Ensinanzas que se autorizan:
Quenda de mañá:
1 ciclo formativo de grao superior de Educación infantil (2 unidades, 20 alumnos/as cada unha).
Quenda de tarde-noite:
1 ciclo formativo de grao superior de Educación infantil (2 unidades, 20 alumnos/as cada unha).
Terceiro. Antes da posta en funcionamento das ensinanzas que se autorizan a Xefatura Territorial de Lugo, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Cuarto. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 6 de xullo de 2012
DECRETO 159/2012, do 19 de xullo, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción de paso inferior no p.q. 14+550 da PO-841, no concello da Estrada (clave PO/12/024.06).
Consellería de Medio Ambiente, Territorio e Infraestruturas — III. Outras disposicións — 30/07/2012

Con data do 30 de maio de 2012 a Axencia Galega de Infraestruturas resolveu aprobar o proxecto de construción seguinte: paso inferior no p.q. 14+550 da PO-841, no concello da Estrada (clave: PO/12/024.06).
O obxecto do presente proxecto é o desenvolvemento das actuacións necesarias para a construción dun itinerario peonil que cruce baixo a estrada PO-841 Santiago de Compostela–A Estrada, arredor do p.q. 14+550, conectando o núcleo de Souto de Vea, situado na marxe dereita da PO-841, co centro de saúde municipal, situado na marxe esquerda. O núcleo de Souto de Vea atópase no termo municipal da Estrada, na provincia de Pontevedra.
A xustificación da urxencia de ocupación dos bens e dereitos precisos para a execución desta actuación vén motivada pola necesidade de vencer unha serie de carencias relacionadas coa seguranza viaria dos peóns que precisen cruzar la calzada da PO-841 cando necesiten acudir ao consultorio, xa que se trata dunha estrada onde os vehículos circulan a altas velocidades.
A competencia para efectuar a declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas, e a súa asignación ao departamento competente, actualmente a Consellería de Medio Ambiente, Territorio e Infraestruturas.
En virtude de todo o exposto e en aplicación do artigo 28.2 do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro, de estradas de Galicia, por proposta do conselleiro de Medio Ambiente, Territorio e Infraestruturas e logo da deliberación do Consello da Xunta na súa reunión do día dezanove de xullo de dous mil doce,
Artigo único
Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, así como en calquera das modificacións que sexa necesario realizar para a súa execución, para os efectos de expropiación, do proxecto de construción seguinte: paso inferior no p.q. 14+550 da PO-841, no concello da Estrada (clave: PO/12/024.06).
Santiago de Compostela, dezanove de xullo de dous mil doce
ORDE do 16 de xullo de 2012 sobre a aprobación definitiva da modificación puntual da normativa do Plan xeral de ordenación urbana do Concello de Ourense.
Consellería de Medio Ambiente, Territorio e Infraestruturas — III. Outras disposicións — 30/07/2012

O Concello de Ourense eleva novamente, para a súa aprobación definitiva, o expediente da modificación puntual da normativa do Plan xeral de ordenación urbana (PXOU), de conformidade co previsto no artigo 85.7 da Lei, do 30 de decembro, de ordenación urbanística e protección do medio rural de Galicia (LOUG).
I. Antecedentes.
1. Con datas do 15.3.2012 e 2.7.2012, o conselleiro de Medio Ambiente Territorio e Infraestruturas emitiu ordes de non aprobar a modificación puntual.
2. O Pleno do Concello, en sesión do 6 de xullo de 2012, aprobou provisionalmente a modificación puntual da normativa do PXOU, tras os informes municipais técnico e xurídico do 4.7.2012 e do secretario xeral do Pleno do 5.7.2012.
II. Consideracións e fundamentación.
Logo de analizar a documentación do expediente en relación coas observacións sinaladas na anterior Orde da Consellería de Medio Ambiente, Territorio e Infraestruturas do 2.7.2012, e vista a proposta literal que nesta mesma data eleva a Secretaría Xeral de Ordenación do Territorio e Urbanismo, resulta:
A nova documentación corrixe as deficiencias atopadas no anterior documento, cubrindo as observacións formuladas no informe emitido pola Dirección Xeral de Patrimonio Cultural do 27.4.2012.
A competencia para resolver sobre a aprobación definitiva do planeamento xeral correspóndelle ao conselleiro de Medio Ambiente, Territorio e Infraestruturas, de conformidade co disposto nos artigos 89 e 93.4 da LOUG, e no artigo 1 do Decreto 316/2009, do 4 de xuño, polo que se establece a estrutura orgánica da Consellería de Medio Ambiente, Territorio e Infraestructura.
III. Resolución.
Visto o que antecede,
1. Outorgar a aprobación definitiva á modificación puntual da normativa do PXOM de Ourense, de acordo co punto 7.a) do artigo 85 da Lei 9/2002, do 30 de decembro, de ordenación urbanística e protección do medio rural de Galicia.
2. Contra esta orde cabe interpoñer recurso contencioso-administrativo, ante a sala correspondente do Tribunal Superior de Xustiza de Galicia, no prazo de dous meses, que se contarán desde o día seguinte ao da súa publicación, segundo dispoñen os artigos 10 e 46 da Lei 29/1998, do 13 de xullo, reguladora da xurisdición contencioso-administrativa.
3. De conformidade co disposto polos artigos 92 da Lei 9/2002, e 70 da Lei 7/1985, do 2 de abril, reguladora das bases do réxime local, o concello deberá publicar no Boletín Oficial da provincia a normativa e as ordenanzas da modificación aprobada definitivamente.
4. Notifíquese esta orde ao concello e publíquese no Diario Oficial de Galicia.
Santiago de Compostela, 16 de xullo de 2012
RESOLUCIÓN do 5 de setembro de 2012, de delegación de competencias do consello de dirección na persoa titular da dirección do Instituto Galego da Calidade Alimentaria.
Instituto Galego da Calidade Alimentaria — III. Outras disposicións — 18/09/2012

O artigo 4 do Decreto 259/2006, do 28 de decembro, polo que se aproba o Regulamento do Instituto Galego da Calidade Alimentaria (Ingacal), establece que os órganos de goberno do instituto son o Consello de Dirección, a Presidencia, a Vicepresidencia e a Dirección, e precisa a continuación as funcións que lle corresponden a cada órgano.
Polo que atinxe ao consello de dirección, o artigo 6.d) do Decreto 259/2006, do 28 de decembro, atribúelle a este órgano a competencia sobre todas as cuestións relacionadas coa organización, o funcionamento e as operacións que ten que realizar o Ingacal.
No entanto, a actividade do Ingacal require en ocasións, a celebración de contratos laborais temporais para o desenvolvemento de proxectos de investigación, que requiren maior axilidade na súa tramitación e aconsellan a delegación desta facultade do consello de dirección, acordo que foi adoptado por unanimidade dos membros presentes do consello na reunión do día 29 de xuño de 2012.
Na normativa orgánica do Instituto, a facultade do consello de dirección para delegar as funcións que ten atribuídas na persoa titular da dirección do Ingacal recóllese no propio artigo 6.d) do Decreto 259/2006, do 28 de decembro, asi como no artigo 13 da Lei 30/1992, do 26 de novembro, de réxime xurídico das administracións publicas e do procedemento administrativo común e no artigo 6 da Lei 16/2010, do 17 de febreiro, de organización e funcionamento da Administración xeral e do sector público autonómico de Galicia, polo que, facendo uso da facultade conferida,
Primeiro. Delegar na persoa titular da dirección do Instituto Galego da Calidade Alimentaria a facultade do consello de dirección prevista no artigo 6.d) do Decreto 259/2006, para autorizar a contratación de persoal temporal por obra ou servizo con cargo a proxectos e servizos de I+D+i.
Segundo. As resolucións que se adopten facendo uso da delegación contida nesta resolución farán constar expresamente esta circunstancia e consideraranse ditadas polo consello de dirección do Ingacal.
O exercicio das competencias delegadas axustarase ao disposto no artigo 13 da Lei 30/1992, do 26 de novembro, de réxime xurídico das administracións públicas e do procedemento administrativo común e ao disposto no artigo 6 da Lei 16/2010, do 17 de febreiro, de organización e funcionamento da Administración xeral e do sector público autonómico de Galicia.
Terceiro. En calquera momento, o consello de dirección do Ingacal poderá revogar o exercicio das competencias delegadas por esta resolución ou revogalas para o coñecemento dun asunto concreto.
Santiago de Compostela, 5 de setembro de 2012
CONVOCATORIA de axudas de acción social para o persoal deste consello para o exercicio 2012.
Consello de Contas de Galicia — III. Outras disposicións — 18/09/2012

A Comisión de Goberno do Consello de Contas de Galicia en reunión do 5 de xullo de 2012 aprobou as bases reguladoras para a concesión de axudas ao seu persoal encadradas dentro dos fondos de acción social para o exercicio 2012: axudas para a atención a discapacitados. As ditas bases están expostas no taboleiro de anuncios da institución e queda aberto o prazo de presentación de solicitudes a partir do día seguinte ao da publicación deste anuncio no DOG durante quince días hábiles.
Santiago de Compostela, 4 de setembro de 2012